
                                               ΑΝΑΡΤΗΤΕΑ ΣΤΟ ΔΙΑΔΙΚΤΥΟ
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ          

ΔΗΜΟΣ ΠΥΡΓΟΥ

ΑΥΤΟΤΕΛΕΣ ΓΡΑΦΕΙΟ

ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ

ΔΗΜΟΤΙΚΟ ΣΥΜΒΟΥΛΙΟ
Α Π Ο Σ Π Α Σ Μ Α
    Από το πρακτικό της υπ’ αριθμ. 24ης (τακτικής) συνεδρίασης του Δημοτικού Συμβουλίου του Δήμου Πύργου.

Αριθμ. Αποφ.  380/2014

ΘΕΜΑ: α.  Έγκριση σύναψης προγραμματικής σύμβασης μεταξύ του Δήμου Πύργου και της Περιφέρειας Δυτικής Ελλάδος για την εκτέλεση του έργου: «Αντιμετώπιση κατολισθητικών φαινομένων στην περιοχή Αγ. Νικολάου Επιταλίου Π.Ε Ηλείας» προϋπολογισμού 35.000,00€ με το ΦΠΑ.

β. Ορισμού ενός δημοτικού συμβούλου με τον αναπληρωτή του  στην Κοινή Επιτροπή Παρακολούθησης του έργου.

    Στον Πύργο, σήμερα στις 26 του μηνός Νοεμβρίου, του έτους 2014, ημέρα Τετάρτη και ώρα 18.00 μ.μ. το Δημοτικό Συμβούλιο Πύργου συνήλθε σε τακτική δημόσια συνεδρίαση στην αίθουσα συνεδριάσεων του Λάτσειου Δημοτικού Μεγάρου, ύστερα από την με αριθμό πρωτ. 49922/21-11-2014 έγγραφη πρόσκληση του Προέδρου του κ. Δημητρίου Μεσσαλά, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις των άρθρων 65 και  67 του Ν. 3852/10 (ΦΕΚ Α΄87/7-6-2010) και δημοσιεύθηκε νόμιμα.

    Παρόντος και του Δημάρχου κ. Γαβριήλ Λιατσή, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 32 και ονομαστικά οι κ.κ:

	              ΠΑΡΟΝΤΕΣ
	              ΑΠΟΝΤΕΣ

	1.Μεσσαλάς Δημήτριος 

(Πρόεδρος Δημοτικού Συμβουλίου)
	1.Παναγόπουλος Βασίλειος, ο οποίος

δεν προσήλθε αν και νόμιμα κλήθηκε

	2. Ανδριόλας Γεώργιος
	

	3. Δημόπουλος Φώτιος
	

	4. Σκαρτσιάρης Ανδρέας
	

	5. Αγγελακοπούλου Ανδριάνα
	

	6. Γεωργόπουλος Σωτήριος
	

	7. Κόλβερη Ιωάννα
	

	8. Αθανασόπουλος Παντελεήμων
	

	9. Βλαχαντώνης Νικόλαος
	

	10. Λιατσής Δημήτριος
	

	11. Μπέλτσος Διονύσιος
	

	12. Γεράνιος Κων/νος 
	

	13. Ζουμπάκης Αυγερινός
	

	14. Τσίμπρης Νικόλαος
	

	15. Λουμιώτης Νικόλαος
	

	16. Γκατζόπουλος Αθανάσιος
	

	17. Εξαρχόπουλος Παναγιώτης
	

	18. Σεϊντής Βασίλειος
	

	19. Κανελλόπουλος Θεόδωρος
	

	20. Ασημακόπουλος Αναστάσιος
	

	21. Αντωνακόπουλος Παναγιώτης

(Επικεφαλής της παράταξης «Ανα.Σ.Α»)
	

	22. Βαρελάς Ιωάννης 
	

	23. Καράμπελας Αντώνιος (Επικεφαλής της 

παράταξης «Πύργος – Έργο Πολιτών»)
	

	24. Παναγόπουλος Ιωάννης
	

	25. Δημουλιάς Λεωνίδας
	

	26. Αργυρόπουλος Ιωάννης του Γεωργίου
(Επικεφαλής της παράταξης 

«Όραμα Δημιουργίας») 
	

	27. Αργυρόπουλος Ιωάννης του Παναγιώτη

(Γραμματέας Δημοτικού Συμβουλίου)
	

	28. Κόρδας Θεόδωρος
	

	29. Καλάκου Θεοδώρα 

(Επικεφαλής της παράταξης

 «Ανοιχτή Συμπολιτεία Ριζοσπαστική Κίνηση

Πολιτών»
	

	30.Αθανάσουλας Χρήστος
	

	31. Μιχαλακόπουλος Χαράλαμπος 

(Επικεφαλής της παράταξης «Αναγένεσις στο

Δήμο Πύργου»)
	

	32. Γιάνναρος Χρήστος 

(Επικεφαλής της παράταξης 

«Λαϊκή Συσπείρωση Δήμου Πύργου)
	


Επίσης για το συγκεκριμένο θέμα με την υπ’ αριθ. 49922/21-11-2014 έγγραφη πρόσκληση του Προέδρου, προσκλήθηκε στη συνεδρίαση και ο Πρόεδρος της Τ.Κ Επιταλίου κ. Βασίλειος Τσαγκρής, ο οποίος δεν προσήλθε αν και νόμιμα κλήθηκε .

Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.                                                       
----------------------------------

Στη συνέχεια ο Πρόεδρος έθεσε υπόψη του Δημοτικού Συμβουλίου το 12ο θέμα (συζητήθηκε 13ο )της ημερήσιας διάταξης με τίτλο: «α.  Έγκριση σύναψης προγραμματικής σύμβασης μεταξύ του Δήμου Πύργου και της Περιφέρειας Δυτικής Ελλάδος για την εκτέλεση του έργου: «Αντιμετώπιση κατολισθητικών φαινομένων στην περιοχή Αγ. Νικολάου Επιταλίου Π.Ε Ηλείας» προϋπολογισμού 35.000,00€ με το ΦΠΑ.

β. Ορισμός ενός δημοτικού συμβούλου με τον αναπληρωτή του  στην Κοινή Επιτροπή Παρακολούθησης του έργου.

γ.  Εξουσιοδότηση του Δημάρχου για την υπογραφή της» και εξέθεσε τα εξής:

[Η Δ/νση Τεχνικών Έργων  της Περιφερειακής Ενότητας Ηλείας με το υπ’ αριθ. 305594/5320/12-11-14 έγγραφό της αποστέλλει στο δήμο σχέδιο της προγραμματικής σύμβασης για το έργο: «Αντιμετώπιση κατολισθητικών φαινομένων στην περιοχή Αγ. Νικολάου Επιταλίου Π.Ε. Ηλείας» και ζητά την έγκρισή της, τον ορισμό εκπροσώπων του δήμου στην κοινή επιτροπή παρακολούθησης καθώς και να εξουσιοδοτηθεί ο Δήμαρχος για την υπογραφή της.
Επίσης η Δ/νση Τεχνικών Υπηρεσιών και Περιβάλλοντος του Δήμου με το υπ’ αριθ. 48593/18-11-2014 έγγραφό της εισηγείται την έγκρισή της Π.Σ που αντικείμενό της είναι η συνεργασία των συμβαλλομένων μερών για την εκτέλεση των εργασιών αντιμετώπισης κατολισθητικών φαινομένων στην περιοχή Αγ. Νικολάου της Τ.Κ Επιταλίου του Δήμου Πύργου.

Ο προϋπολογισμός του έργου ανέρχεται στο ποσό των 35.000,00€ συμπεριλαμβανομένου του ΦΠΑ. Η Περιφέρεια Δυτικής Ελλάδος συμμετέχει εξ’ ολοκλήρου στη χρηματοδότηση του έργου μέσω του προγράμματος ΚΑΠ-2014 της Περιφερειακής Ενότητας Ηλείας.
Ο Δήμος Πύργου αναλαμβάνει:

· Να διευκολύνει με κάθε τρόπο, στα πλαίσια των δυνατοτήτων του, την υλοποίηση του αντικειμένου της Π.Σ με τη διάθεση έμπειρων στελεχών του.

· Να ορίσει τον εκπρόσωπό του στην Κοινή Επιτροπή Παρακολούθησης της Σύμβασης 

Η διάρκεια της σύμβασης αρχίζει από την ημερομηνία υπογραφής της και λήγει με την οριστική παραλαβή του έργου. Το έργο αναμένεται να περατωθεί σε τρείς (3) μήνες από την υπογραφή της σύμβασης.

Κατόπιν των ανωτέρω καλούνται οι Δημοτικοί Σύμβουλοι ν’ αποφασίσουν σχετικά με: 

1. Την έγκριση της προγραμματικής σύμβασης 
2. Την εξουσιοδότηση του Δημάρχου για την υπογραφή της 
3. Τον ορισμό στην κοινή επιτροπή Παρακολούθησης (άρθρο 6ο της Π.Σ) των Δημοτικών Συμβούλων:
· κ.  Γεράνιου Κων/νου –  ως τακτικού μέλους
· κ. Κόλβερη Ιωάννας – ως αναπληρωματικού μέλους
Το Δημοτικό Συμβούλιο Πύργου

λαμβάνοντας υπόψη:

· Τις διατάξεις των άρθρων 65 του Ν. 3852/10 «Αρμοδιότητες Δημοτικού Συμβουλίου»
· Τις διατάξεις του άρθρου 100  του Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης (Πρόγραμμα Καλλικράτης) όπως συμπληρώθηκε με την παρ.9 του άρθρο 8 του ν.4071/2012 «Ρυθμίσεις για την τοπική ανάπτυξη, την αυτοδιοίκηση και την αποκεντρωμένη διοίκηση Ενσωμάτωση  Οδηγίας 2009/50/ΕΚ» (ΦΕΚ 85 Α/11-4-2012) 
· Τις διατάξεις του Ν. 3463/2006 «Κύρωση του Κώδικα Δήμων και Κοινοτήτων» [ΦΕΚ Α΄114/08.06.2006]

· Το υπ’ αριθ. 305594/5320/12-11-14 έγγραφο της Δ/νσης Τεχνικών Έργων  της Περιφερειακής Ενότητας Ηλείας 
· Το υπ’ αριθ. 48593/18-11-2014 έγγραφο της Δ/νσης Τεχνικών Υπηρεσιών και Περιβάλλοντος, μετά από διαλογική συζήτηση,
Ομόφωνα α π ο φ α σ ί ζ ε ι

1. Εγκρίνει τη σύναψη προγραμματικής σύμβασης μεταξύ του Δήμου Πύργου και της Περιφέρειας Δυτικής Ελλάδος για την εκτέλεση του έργου: «Αντιμετώπιση κατολισθητικών φαινομένων στην περιοχή Αγ. Νικολάου Επιταλίου Π.Ε Ηλείας» προϋπολογισμού 35.000,00€ συμπεριλαμβανομένου του Φ.Π.Α. και αποδέχεται τους όρους της, όπως αναγράφονται στο σχέδιο αυτής, που συνοδεύει  την παρούσα απόφαση και αποτελεί αναπόσπαστο κομμάτι της.

2. Παρέχει την εξουσιοδότηση στο Δήμαρχο κ. Γαβρίλη Λιατσή για την υπογραφή της Π.Σ.

3. Ορίζει ως εκπροσώπους του δήμου στην Κοινή Επιτροπή Παρακολούθησης της Π.Σ (άρθρο 6ο), τους δημοτικούς συμβούλους: 
κ.  Γεράνιο Κων/νο –  ως τακτικό μέλος
κα Κόλβερη Ιωάννα – ως αναπληρωματικό μέλος
· Οι Δημοτικοί Σύμβουλοι κ.κ: Φ. Δημόπουλος, Δ. Λιατσής, Π. Αθανασόπουλος, Β. Σεϊντής, Ι. Βαρελάς, είχαν αποχωρήσει απ’ τη συνεδρίαση πριν τη συζήτηση και έγκριση του θέματος.
· Ο Επικεφαλής της παράταξης «Ανα.Σ.Α» κ. Π. Αντωνακόπουλος ήταν απών κατά τη συζήτηση και έγκριση του συγκεκριμένου θέματος.

Η παρούσα απόφαση έλαβε αύξοντα αριθμό 380/2014.  
Για το σκοπό αυτό συντάχθηκε το παρόν πρακτικό που υπογράφεται ως ακολούθως:

Ο ΠΡΟΕΔΡΟΣ                                ΤΑ ΜΕΛΗ                   Ο ΓΡΑΜΜΑΤΕΑΣ
Ακριβές Απόσπασμα

Εκ των πρακτικών του Δ.Σ.

Πύργος  16 – 12 – 2014
Ο ΠΡΟΕΔΡΟΣ ΤΟΥ Δ.Σ.

ΔΗΜΗΤΡΙΟΣ ΜΕΣΣΑΛΑΣ
   ΠΡΟΓΡΑΜΜΑΤΙΚΗ  ΣΥΜΒΑΣΗ  ΓΙΑ  ΤΗΝ  ΕΚΤΕΛΕΣΗ  ΤΟΥ  ΕΡΓΟΥ: 

    «Aντιμετώπιση κατολισθητικών φαινομένων στην περιοχή Αγ. Νικολάου Επιταλίου Π.Ε Ηλείας»  προϋπολογισμού : 35. 000,00 €  μετά  του Φ.Π.Α. 
            Στoν Πύργο, σήμερα την  …../……./2014, τα παρακάτω συμβαλλόμενα μέρη:
1) Ο Δήμος Πύργου, που εδρεύει στην Πύργο και εκπροσωπείται νόμιμα από τον Δήμαρχο Γαβρίλη Λιατσή.
2) Η Περιφέρεια Δυτικής Ελλάδας, που εδρεύει στην Πάτρα, και εκπροσωπείται νόμιμα για την υπογραφή της παρούσας από τον Αντιπεριφερειάρχη Π.Ε Ηλείας κ. Γεώργιο Γεωργιόπουλο. 

            Έχοντας υπόψη 
1. Τις διατάξεις του Ν.3463/2006 «Κώδικας Δήμων και Κοινοτήτων» (ΦΕΚ Α 114/30-06-2006) και ειδικότερα το άρθρο 225 αυτού.

2.  Τις διατάξεις του Ν.3669/2008 «Κωδικοποίηση κατασκευής δημόσιων έργων » (ΦΕΚ Α 116/18-06-2008) και τα εκτελεστικά του Διατάγματα έτσι όπως τροποποιήθηκαν, συμπληρώθηκαν και ισχύουν σήμερα. 

3. Τις διατάξεις του Ν3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» (ΦΕΚ Α 87/07-06-2010) και ειδικότερα το άρθρο 100 αυτού.

4. Τις διατάξεις του Π.Δ. 132/2010, περί Οργανισμού Περιφέρειας Δυτικής Ελλάδας (ΦΕΚ225/Α/27-12-2010)
     5.  Την με αριθμ. ……./2014 απόφαση του Δημοτικού Συμβουλίου του Δήμου Πύργου. 
6. Την με αριθμ. ……/2014 απόφαση  του Περιφερειακού Συμβουλίου της Περιφέρειας Δυτικής Ελλάδας.
Συμφώνησαν και συνομολόγησαν τα ακόλουθα:


                                                                 ΠΡΟΟΙΜΙΟ

     Η Περιφέρεια Δυτικής Ελλάδας (Περ/κή Ενότητα Ηλείας) στα πλαίσια του προγράμματος KAΠ-2014 της Π.Δ.Ε  (ενάριθμος 2014ΚΑΠ1413004)   έτους 2014 , έχει  εντάξει το έργο «Αντιμετώπιση κατολισθητικών φαινομένων στην περιοχή Αγ. Νικολάου Επιταλίου Π.Ε  Ηλείας » με το ποσό των 35. 000,00 €   μετά του Φ.Π.Α. , με την αριθμ. 33/18-03-2014 απόφαση του Περιφερειακού Συμβουλίου.
1)   Το αντικείμενο της μελέτης αφορά :
 Τις εργασίες  που πρόκειται να εκτελεσθούν στην Τ. Κ Επιταλίου  του Δήμου Πύργου  , συγκεκριμένα θα κατασκευασθεί τοίχος αντιστήριξης συνολικού μήκους 50,00μ και ύψους 3,00μ-4,00μ-1,50μ-1,00μ σε επαφή με δημοτικό δρόμο και τον αύλειο χώρο του Αγίου Νικολάου Επιταλίου, προκειμένου να προστατευτεί ο δρόμος από κατολίσθηση και να διασφαλιστεί ο αύλειος χώρος της εκκλησίας.
Θα γίνουν εκσκαφές Γ-Η, εκσκαφές θεμ. Τεχν. Έργων, σκυρόδεμα C 12/15 τσιμ/σεων & C16/20 τοίχων, επιχώσεις με αμμοχάλικο αυτούσιο και ασφαλτικά.
2) Η Περιφέρεια Δυτικής Ελλάδας, αναλαμβάνει να χρηματοδοτήσει την εκτέλεση των 
    εργασιών του έργου , στα πλαίσια του επενδυτικού προγράμματος  έργων  ΚΑΠ-2014.
    Η οικονομική Επιτροπή της Π.Δ.Ε και μέσω αυτής η Δ/νση Τεχνικών Έργων Π.Ε. Ηλείας, ορίζεται ως Προϊσταμένη Αρχή ενώ ως Διευθύνουσα (Επιβλέπουσα) Υπηρεσία ορίζεται το αρμόδιο Τμήμα της Δ/νσης Τεχνικών Έργων Π.Ε. Ηλείας.     

ΑΡΘΡΟ 1ον

                     ΑΝΤΙΚΕΙΜΕΝΟ ΤΗΣ ΠΡΟΓΡΑΜΜΑΤΙΚΗΣ ΣΥΜΒΑΣΗΣ

Αντικείμενο της παρούσας Προγραμματικής Σύμβασης αποτελεί η συνεργασία των συμβαλλόμενων μερών για την εκτέλεση των εργασιών  αντιμετώπισης κατολισθητικών φαινομένων  στην περιοχή Αγ. Νικολάου της  Τ.Κ  Επιταλίου Δήμου Πύργου. 
ΑΡΘΡΟ 2ον 

              ΝΟΜΙΚΟ ΠΛΑΙΣΙΟ - ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ ΤΩΝ

ΣΥΜΒΑΛΛΟΜΕΝΩΝ

         Η  παρούσα Προγραμματική Σύμβαση στηρίζεται στις διατάξεις του άρθρου 100 του Ν. 3852/7-6-2010 (ΦΕΚ Α87/7-6-2010), ενώ οι προδιαγραφές κατασκευής δημόσιων έργων προβλέπονται από τις διατάξεις του Ν.3669/2008. Οι συμβαλλόμενοι φορείς αναλαμβάνουν τις παρακάτω υποχρεώσεις και δικαιώματα:
10.1    Δήμος Πύργου  Ηλείας αναλαμβάνει

·    Να διευκολύνει με κάθε τρόπο, στα πλαίσια των δυνατοτήτων του, την υλοποίηση  του αντικειμένου της παρούσας σύμβασης με τη διάθεση έμπειρων στελεχών του. 

·   Να ορίσει τον εκπρόσωπό του στην Κοινή Επιτροπή Παρακολούθησης της Σύμβασης σύμφωνα με το άρθρο 6 της παρούσας.
10.2     Η Περιφέρεια Δυτικής Ελλάδας  αναλαμβάνει:
          Τη χρηματοδότηση του έργου, όπως προβλέπεται στο άρθρο 4 της παρούσας 

          Σύμβασης
          Να ορίσει τον εκπρόσωπό της στην Κοινή Επιτροπή Παρακολούθησης της    

          Σύμβασης σύμφωνα με το άρθρο 6 της παρούσας.

Οι συμβαλλόμενοι θα μεριμνήσουν για την χορήγηση των αναγκαίων εγκρίσεων και αδειοδοτήσεων από τους αρμόδιους φορείς.

Σύμφωνα με τα παραπάνω:

· Φορέας χρηματοδότησης του έργου ορίζονται: Η Περιφέρεια Δυτικής Ελλάδας, 

· Φορέας υλοποίησης του έργου ορίζεται η Περιφέρεια Δυτικής Ελλάδας

· Προϊστάμενη Αρχή ορίζεται η Οικονομική Επιτροπή ΠΔΕ και μέσω αυτής η Δ/νση Τεχνικών Έργων Π.Ε. Ηλείας

· Διευθύνουσα (Επιβλέπουσα) Υπηρεσία ορίζεται το αρμόδιο Τμήμα της Δ/νσης Τεχνικών Έργων Π.Ε. Ηλείας 

ΑΡΘΡΟ 3ον 

                ΓΕΩΓΡΑΦΙΚΗ ΠΕΡΙΟΧΗ ΕΦΑΡΜΟΓΗΣ ΤΗΣ ΠΡΟΓΡΑΜΜΑΤΙΚΗΣ  

                ΣΥΜΒΑΣΗΣ

Γεωγραφική περιοχή εφαρμογής της Προγραμματικής Σύμβασης ορίζεται η Τ.Κ Επιταλίου   του Δήμου Πύργου. 

ΑΡΘΡΟ 4ον 
                                 ΠΟΣΑ ΚΑΙ ΠΟΡΟΙ – ΧΡΗΜΑΤΟΔΟΤΗΣΗΣ

      Ο προϋπολογισμός του έργου ανέρχεται σε 35.000,00 € συμπεριλαμβανομένου του ΦΠΑ. Η συμμετοχή των φορέων χρηματοδότησης για την υλοποίηση του έργου φαίνεται παρακάτω:

· Η Περιφέρεια Δυτικής Ελλάδας συμμετέχει εξολοκλήρου στη χρηματοδότηση του έργου με ποσό  35.000,00 € (συμπεριλαμβανομένου του ΦΠΑ), μέσω του προγράμματος ΚΑΠ-2014 (ενάριθμος 2014ΚΑΠ1413004) της Περιφερειακής Ενότητας Ηλείας

ΑΡΘΡΟ 5ον 

         ΧΡΟΝΟΔΙΑΓΡΑΜΜΑ ΕΚΤΕΛΕΣΗΣ ΤΟΥ ΕΡΓΟΥ – ΠΑΡΑΔΟΣΗ ΤΟΥ ΕΡΓΟΥ

Σύμφωνα με τα συμβατικά τεύχη της μελέτης του έργου, ο συνολικός προϋπολογισμός του έργου ανέρχεται  σε 35.000,00 € μετά του Φ.Π.Α.
Το έργο αναμένεται να περατωθεί σε τρείς (3) μήνες από την υπογραφή της σύμβασης.
Την παραλαβή του έργου θα διενεργήσει η Προϊστάμενη Αρχή (Δ/νση Τεχνικών Έργων Π.Ε Ηλείας) σύμφωνα με τις διατάξεις του Ν.3669/2008

ΑΡΘΡΟ 6ον 

                     ΚΟΙΝΗ ΕΠΙΤΡΟΠΗ ΠΑΡΑΚΟΛΟΥΘΗΣΗΣ ΤΗΣ ΣΥΜΒΑΣΗΣ

Οι συμβαλλόμενοι εκτιμώντας τη σοβαρότητα του αντικειμένου της Σύμβασης και διαπιστώνοντας την ανάγκη για την όσο το δυνατόν ταχύτερη λήψη αποφάσεων, αποφασίζουν τη σύσταση οργάνου με την επωνυμία «Κοινή Επιτροπή Παρακολούθησης», με έδρα το Πύργο Ηλείας.

Η Κοινή Επιτροπή Παρακολούθησης αποτελείται από :
· έναν (1) εκπρόσωπο της Περιφέρειας Δυτικής Ελλάδας με τον αναπληρωτή του 

· έναν (1) εκπρόσωπο του Δήμου Πύργου  με τον αναπληρωτή του
· ένα (1) μέλος υποδεικνυόμενο από το φορέα χρηματοδότησης του έργου, με τον αναπληρωτή του.
Πρόεδρος της Επιτροπής ορίζεται ο εκπρόσωπος της Περιφέρειας Δυτικής Ελλάδας ή ο νόμιμος αναπληρωτής του.   
Η Επιτροπή ορίζεται ως ακολούθως:

Α. ΠΕΡΙΦΕΡΕΙΑ ΔΥΤΙΚΗΣ ΕΛΛΑΔΑΣ

1. ……………………. : Τακτικό Μέλος

2. ……………………..: Αναπληρωματικό Μέλος
Β. ΔΗΜΟΣ  ΠΥΡΓΟΥ
1. ………………………. : Τακτικό Μέλος

2. ………………………  : Αναπληρωματικό Μέλος

Γ.  ΦΟΡΕΑΣ ΧΡΗΜΑΤΟΔΟΤΗΣΗΣ

Προτείνονται από τον φορέα χρηματοδότησης του έργου (που είναι η Π.Δ.Ε) ο Δ/ντής Τεχνικών Έργων της Περ/κής  Ενότητας Ηλείας με τον νόμιμο αναπληρωτή του, ήτοι : 
1. Μιχάλης Καλογερόπουλος (Δ/ντής Τεχνικών Έργων)   : Τακτικό μέλος
2. Νικόλαος Μπούλιαρης (Προϊστάμενος Τ.Σ.Ε   )            : Αναπληρωματικό μέλος
Αντικείμενο της Κοινής Επιτροπής Παρακολούθησης είναι:

ο συντονισμός και η παρακολούθηση όλων των εργασιών που απαιτούνται για την εκτέλεση της παρούσας προγραμματικής σύμβασης και ειδικότερα η τήρηση των όρων της προγραμματικής σύμβασης, η διαπίστωση της ολοκλήρωσης των εκατέρωθεν υποχρεώσεων, η εισήγηση προς τα αρμόδια όργανα των συμβαλλομένων μερών κάθε αναγκαίου μέτρου και ενέργειας για την υλοποίηση της παρούσας και η επίλυση κάθε διαφοράς μεταξύ των συμβαλλομένων μερών που προκύπτει σχετικά με την ερμηνεία των όρων της παρούσας σύμβασης και τον τρόπο εφαρμογής της.

Η Κοινή Επιτροπή Παρακολούθησης συγκαλείται από τον Πρόεδρό της, το αργότερο σε 10 ημέρες από την υπογραφή της παρούσας Π.Σ. και συνεδριάζει σε τακτά χρονικά διαστήματα 

για τη διαπίστωση της πορείας του έργου . Στην πρόσκληση αναγράφονται τα θέματα της ημερήσιας διάταξης, ενώ ειδοποιούνται τα μέλη της εγκαίρως και εγγράφως. Στην ημερήσια διάταξη αναγράφονται υποχρεωτικά και εισάγονται προς συζήτηση και τα θέματα που θα ζητήσει εγγράφως έστω και ένα από τα μέλη της. Χρέη γραμματέα εκτελεί υπάλληλος Της Περιφέρειας Δυτικής Ελλάδας, ο οποίος υποχρεούται να τηρεί πρακτικά.

Η Κοινή Επιτροπή Παρακολούθησης είναι δυνατό να πλαισιώνεται και από ειδικό προσωπικό που έχει γνώση του αντικειμένου της σύμβασης, όταν και εφόσον ζητηθεί από κάποιο από τα μέλη της. Το ειδικό αυτό προσωπικό δύναται να αποτελεί την «Τεχνική Επιτροπή», η οποία, μετά από αίτημα της Κοινής Επιτροπής Παρακολούθησης, γνωμοδοτεί και εκφέρει άποψη επί των ειδικών επιστημονικών θεμάτων που σχετίζονται με την εκτέλεση του έργου, αλλά δεν έχει δικαίωμα ψήφου. Οι σχετικές γνωμοδοτήσεις, εισηγήσεις ή απόψεις της Τεχνικής Επιτροπής δεν είναι δεσμευτικές για την Κοινή Επιτροπή Παρακολούθησης.

Η Κοινή Επιτροπή Παρακολούθησης συνέρχεται και έκτακτα όταν προκύψει θέμα ή ζητηθεί από δύο τουλάχιστον μέλη της. Κάθε μέλος της Κοινής Επιτροπής Παρακολούθησης μπορεί, κατά την κρίση του, να καλεί στις συνεδριάσεις υπηρεσιακά στελέχη του φορέα από τον οποίο έχει ορισθεί και τα οποία είναι εμπλεκόμενα στην υλοποίηση του αντικειμένου της σύμβασης. Τα πρακτικά της Κοινής Επιτροπής Παρακολούθησης φυλάσσονται από τον γραμματέα της Επιτροπής και κοινοποιούνται σε όλα τα μέλη αφού υπογραφούν.

Η  Κοινή Επιτροπή Παρακολούθησης συνεδριάζει έγκυρα όταν είναι παρόντα και τα δύο μέλη του. Οι αποφάσεις της πρέπει να είναι αιτιολογημένες  και δεσμεύουν όλους τους συμβαλλόμενους φορείς, σε ισοψηφία δε επικρατεί η ψήφος του Προέδρου. 
Οι λοιπές λεπτομέρειες που ενδεχομένως απαιτηθούν για τη λειτουργία της Κοινής Επιτροπής, θα καθορισθούν με αποφάσεις της.
ΑΡΘΡΟ 7ον
                                                               ΔΙΑΡΚΕΙΑ

Η διάρκεια της παρούσας σύμβασης αρχίζει από την ημερομηνία υπογραφής της και λήγει με την οριστική παραλαβή του έργου, που προβλέπονται στο άρθρο 5 της παρούσης. 
H διάρκεια της σύμβασης παρατείνεται ύστερα από ομόφωνη απόφαση της Κοινής Επιτροπής παρακολούθησης, κατόπιν εισήγησης της Διευθύνουσας (Επιβλέπουσας) Υπηρεσίας που ορίζεται το αρμόδιο Τμήμα της Δ/νσης Τεχνικών Έργων Π.Ε. Ηλείας.   
                                                         ΑΡΘΡΟ 8ον 
                   ΑΝΤΙΣΥΜΒΑΤΙΚΗ ΣΥΜΠΕΡΙΦΟΡΑ – ΣΥΝΕΠΕΙΕΣ

Οι συμβαλλόμενοι υποχρεούνται από κοινού για την ορθή και πιστή εφαρμογή της παρούσας Σύμβασης και είναι υπεύθυνοι για την αρτιότητα των μελετών και την έγκαιρη παράδοση αυτών. Η παράβαση οποιουδήποτε από τους όρους της παρούσας σύμβασης, οι οποίοι θεωρούνται όλοι ουσιώδεις, ή η παράβαση των διατάξεων του νόμου και της καλής πίστης από οποιοδήποτε από τα συμβαλλόμενα μέρη, παρέχει στο άλλο μέρος το δικαίωμα να καταγγείλει τη σύμβαση και να αξιώσει κάθε θετική ή αποθετική ζημιά του.

                                                        ΑΡΘΡΟ 9ον

                                                 ΕΠΙΛΥΣΗ ΔΙΑΦΟΡΩΝ

Η επίλυση των διαφορών μεταξύ των συμβαλλομένων για θέματα που αναφέρονται στην ερμηνεία και εφαρμογή της παρούσας Σύμβασης θα γίνεται από την Κοινή Επιτροπή Παρακολούθησης. Η απόφαση στην περίπτωση αυτή θα πρέπει να είναι ομόφωνη, αλλιώς αναβάλλεται άπαξ η λήψη της απόφασης, ώστε να επιτευχθεί ομοφωνία κατά την επόμενη συνεδρίαση της Επιτροπής. Κάθε διαφορά μεταξύ των συμβαλλομένων μερών που αφορά στην εκτέλεση και ερμηνεία των όρων της παρούσας σύμβασης και που δεν θα επιλύεται από την Κοινή Επιτροπή Παρακολούθησης της παρούσας σύμβασης, η επίλυσή της παραπέμπεται στην Αποκεντρωμένη Διοίκηση ΔΕΠΙΝ η οποία εντός 20 ημερών υποχρεούται να διευθετήσει το θέμα με απόφαση του Γενικού Γραμματέα.

                                                        ΑΡΘΡΟ 10ον 


                                                     ΕΙΔΙΚΟΙ ΟΡΟΙ

10.1 Πνευματικά δικαιώματα. Όλα τα έγγραφα (σχέδια, μελέτες, στοιχεία κ.ο.κ.) που έχουν ήδη συνταχθεί, ή θα συνταχθούν από την Περιφέρεια Δυτικής Ελλάδας στο πλαίσιο εκτέλεσης της παρούσας Σύμβασης :
· θα ανήκουν στην ιδιοκτησία  του Δήμου Πύργου  και της Περιφέρειας Δυτικής Ελλάδας που έχουν το δικαίωμα να τα επαναχρησιμοποιήσουν το καθένα τους, ελεύθερα. 

· θα είναι πάντοτε στη διάθεση των νομίμων εκπροσώπων των  στην παρούσα συμβαλλομένων, κατά τη διάρκεια ισχύος της σύμβασης και 
· θα παραδοθούν στην Περιφέρεια Δυτικής Ελλάδας κατά την καθ’ οιονδήποτε τρόπο λήξη ή λύση της Σύμβασης. Τα σχετικά πνευματικά και συγγενικά δικαιώματα ρητώς εκχωρούνται  στο Δήμο Πύργου και στη Περιφέρεια Δυτικής Ελλάδας χωρίς την καταβολή αμοιβής.
10.2 Εμπιστευτικότητα. Καθ’ όλη τη διάρκεια ισχύος της σύμβασης, αλλά και μετά τη λήξη ή λύση αυτής, η Περιφέρεια Δυτικής Ελλάδας αναλαμβάνει την υποχρέωση να μη γνωστοποιήσει σε τρίτους, συμπεριλαμβανομένων των εκπροσώπων του ελληνικού και διεθνούς τύπου, χωρίς την προηγούμενη έγγραφη συγκατάθεση   του Δήμου Πύργου, οποιαδήποτε έγγραφα ή πληροφορίες που θα περιέλθουν σε γνώση της κατά την υλοποίηση του αντικειμένου της Σύμβασης και την εκπλήρωση των υποχρεώσεών της.
ΑΡΘΡΟ 11ον 
                                                         ΤΕΛΙΚΕΣ ΔΙΑΤΑΞΕΙΣ

Για οποιαδήποτε τροποποίηση της παρούσας Σύμβασης, απαιτείται η γνώμη της Επιτροπής Παρακολούθησης της Σύμβασης και έγγραφη συμφωνία, η οποία θα υπογράφεται από τους εκπροσώπους των συμβαλλομένων μερών, με την προϋπόθεση ότι θα είναι σύμφωνη με τις ισχύουσες διατάξεις περί Δημοσίων έργων (Ν. 3669/2008). Η μη άσκηση δικαιωμάτων ή η παράλειψη υποχρεώσεων από οποιοδήποτε συμβαλλόμενο μέρος ή η ανοχή καταστάσεων αντίθετων προς την προγραμματική σύμβαση, καθώς και η καθυστέρηση στη λήψη μέτρων που προβλέπει η σύμβαση αυτή από οποιοδήποτε συμβαλλόμενο μέρος, δεν μπορεί να θεωρηθεί ως παραίτηση των συμβαλλομένων μερών από δικαίωμα ή απαλλαγή από 
υποχρεώσεις τους ή αναγνώριση δικαιωμάτων στα συμβαλλόμενα μέρη, που δεν αναγνωρίζονται από αυτή την προγραμματική σύμβαση.

Αυτά συμφώνησαν, συνομολόγησαν και συναποδέχθηκαν τα συμβαλλόμενα μέρη, σε απόδειξη των οποίων συντάχθηκε η παρούσα και υπογράφεται σε τρία  (3) πρωτότυπα έλαβε δε κάθε συμβαλλόμενος από ένα (1) αντίγραφο.

